ད་ཀྱང་། ལྟོ་ལྡིར་བ་ལ་བུམ་པ་ཞེས་པའི་ཐ་སྙད་
བྱས་པའི་ཐ་སྙད་གང་ལ་བཏགས་པའི་དོན་ཡུལ་རང་ངོས་ནས་ཇི་ལྟར་གྲུབ་རིགས་པས་བཙལ་ན་
རྙེད་རྒྱུ་ཡོད་པར་འདོད་པས་དབུ་མ་ཐལ་འགྱུར་བས་རང་གི་མཚན་ཉིད་ཀྱིས་གྲུབ་པའི་འཛིན་ཚུལ་
དུ་འདོད་པ་དེ། དེ་ལ་ཡོད་པས་སྔ་མ་ལྟར་མི་འཛིན་ཀྱང་ཕྱི་མ་ལྟར་འཛིན་པར་གསུངས་པ་ནི་དེ་ལྟ་
བུའི་རིགས་པ་རྣམས་ཡིན་ཏེ། དཔེར་ན་དངོས་སྨྲ་བ་རང་ལུགས་ལ་དངོས་མེད་བདེན་པར་མ་གྲུབ་
པར་འདོད་ཀྱང་། ཐལ་འགྱུར་བ་བདེན་གྲུབ་ཏུ་འཛིན་པའི་ཚད་བཞག་པ་དེ་ལྟར་དུ་དངོས་སྨྲ་བས་
དངོས་མེད་ལའང་འཛིན་པ་ལྟ་བུ་དེ། འདི་དག་ནི་བདེན་མེད་དང་། རང་གི་མཚན་ཉིད་ཀྱིས་གྲུབ་
པས་སྟོང་པ་སོགས་ཀྱི་མིང་མཚུངས་ཀྱང་། དོན་ལ་གྲུབ་མཐའ་གོང་འོག་གི་དབང་གིས་བདེན་ཚད་
1 ཞོལ། ཤོག ༡༨ ན ༦ གཙང༌། ཤོག ༡༤ བ ༧ ཐལ་འགྱུར་བའི་ལུགས་ཀྱི་
2 ཞོལ། ཤོག ༡༨ བ ༡ གཙང༌། ཤོག ༡༤ བ ༧ ཐལ་འགྱུར་བས་
3 ཞོལ། ཤོག ༡༨ བ ༤ གཙང་། ཤོག ༡༥ ན ༣ རིགས་པས་བཙལ་བས་རྙེད་རྒྱུ་

མཁས་གྲུབ་རྗེའི་གསུང་ཐོར་བུ། 485
དང་། རང་གི་མཚན་ཉིད་ཀྱིས་གྲུབ་པར་འཛིན་ཚུལ་གྱི་ཚད་ལ་ཕྲ་རགས་ཆེན་པོ་བྱུང་བའི་དབང་གི་
ཡིན་ནོ། །དྲི་བ་གསུམ་པའི་ལན་བརྗོད་ཟིན་ཏོ༎
ལམ་རིམ་ལས། སེམས་པའི་ལས་ལས་ཡིན་ཀྱང་ལམ་མ་ཡིན། ལུས་ངག་གི་བདུན་ལས་
དང་ལམ་གཉིས་ཀ་ཡིན། བརྣབ་སེམས་ལ་སོགས་པ་གསུམ་ལམ་ཡིན་ཀྱང་ལས་མ་ཡིན། ཞེས་
གསུངས་པ་ནི་མཛོད་ལས། གསུམ་ལམ་བདུན་ནི་ལས་ཀྱང་ཡིན།‘།ཞེས་པའི་དོན་ཡིན། དེ་ཡང་
སེམས་པའི་ལས་ཞེས་པ་ནི། རྒྱུ་དུས་ཀྱི་ཀུན་སློང་ཡིད་ལས་ཡིན་ཞིང་། ལུས་ངག་གི་ལས་དེའི་
སྟོབས་ཀྱིས་མངོན་པར་འདུ་བྱེད་པའི་ཕྱིར་ལས་ཡིན་ཀྱང་། ཁོ་རང་གི་དུས་ན་ལུས་ངག་གི་བྱ་བ་
འཇུག་པའི་གཞི་འམ་རྟེན་མ་ཡིན་པའི་ཕྱིར་ལམ་མ་ཡིན་ནོ། །ལུས་ངག་གི་བདུན་ནི། སྲོག་གཅོད་
པ་སོགས་ལུས་ངག་གི་རྣམ་པར་རིག་བྱེད་ལ་འཇུག་པའི་དུས་ཀྱི་སེམས་པ་སྟེ།
ལས་ཉོན་གཉིས་
ཀྱི་ནང་ནས་ཉོན་མོངས་པ་མ་ཡིན་གྱི། ལུས་ངག་གི་རྣམ་རིག་ཀུན་ནས་སློང་བའི་ཡིད་ཀྱི་བྱ་བའི་ཆ་
མིན་པའི་ཕྱིར་ལས་ཡིན་ལ། རང་དུས་ན་ལུས་ངག་གི་བྱ་བ་འཇུག་པའི་གཞི་འམ་རྟེན་ཡིན་པའི་ཕྱིར་
ལམ་ཡང་ཡིན་ནོ། །བརྣབ་སེམས་ལ་སོགས་པ་གསུམ་ནི་ལས་མ་ཡིན་ཏེ། ལུས་ངག་གི་རྣམ་པར་
རིག་བྱེད་ཀུན་ནས་སློང་བའི་རྒྱུ་དུས་དང་དེའི་དུས་ཀྱི་ཀུན་སློང་གང་ཡང་མ་ཡིན་གྱི་ཉོན་མོངས་པ་
ཡིན་པའི་ཕྱིར་ལམ་ཡིན་ཏེ། དེ་དག་གི་དབང་གིས་རང་དང་མཚུངས་ལྡན་གྱི་སེམས་པ་འཇུག་པའི་
གཞི་ཡིན་པའི་ཕྱིར་རོ། །འདི་དག་ཞིབ་པར་ཆོས་མངོན་པ་ལ་སྦྱངས་ནས་ཤེས་པར་བགྱི་འཚལ། དྲི་
བ་བཞི་པའི་ལན་བརྗོད་ཟིན་ཏེ། དེ་ལྟར་ན་དྲིས་པའི་ལམ་མཐར་ཕྱིན་པར་སྨྲས་ཟིན་ཏོ༎
དྲང་ངེས་རྣམ་འབྱེད་ལ་དཀའ་འགྲེལ་བྱེད་པ་དགོས་གསུངས་འདུག་པ་ངེད་བྱ་བ་དུ་མ་
ཞིག་གིས་གཡེངས། ཡིག་ཆ་བཞག་དགོས་མགོ་ཟུག་པ་དང་ཁས་བླངས་པ་དང་དམ་བཅས་པ་
གཞན་ཡང་མང་བས་རེ་ཞིག་གྲུབ་པར་དཀའ་བ་འདྲ་ལགས། དམ་པ་ཁྱེད་རང་གི་ཐུགས་ཀྱི་དང་
བ་དང་འདུན་པ་དྲག་པོས། རྗེ་རིན་པོ་ཆེ་དེ་ཉིད་ཀྱིས་རྗེས་སུ་འཛིན་པའི་སྨོན་པ་དང་དེའི་སླད་དུ་
བསག་སྦྱང་གི་སྒོ་དུ་མ་ནས་འབད་པ་མཛད་ན་རྗེས་སུ་འཛིན་པར་གདོན་མི་འཚལ་ཞིང་། འདིར་
1 བསྟན་འགྱུར། དཔེ་བསྡུར་མ། དེབ། ༧༩ ཤོག ༣༡ ཕྲེང་། ༡༢
2 ཞོལ། ཤོག ༡༩ བ ༡ གཙང༌། ཤོག ༡༥ བ ༤ དེ་ལྟར་ན་དྲིས་པའི་ལན་མཐར་ཕྱིན་པར་སྨྲས་ཟིན་ཏོ།

486 _ མཁས་གྲུབ་རྗེའི་གསུང་འབུམ་བ།
ཡང་དེ་ཉིད་ཀྱི་མཐུན་འགྱུར་དུ་སྨོན་ལམ་ཡང་ནས་ཡང་དུ་བགྱིད་པ་ཡོད་ལགས། ཞེས་པའི་རྟེན་
མཚོན་པ་དར་ཆེན་ཁ་གང་འབུལ། ཞེས་བཤེས་གཉེན་ཆེན་པོ་ཡེ་ཤེས་འོད་ཟེར་བས་ཡོངས་
སུ་དྲི་བའི་འཕྲིན་ཡིག་དངུལ་གྱི་རྟེན་དང་བཅས་ཏེ། སྨར་ཁམས་དགའ་ལྡན་དགོན་ནས་བསྐུར་
བའི་ལན་དུ་བཙུན་པ་དགེ་ལེགས་དཔལ་བཟང་པོས་དགེ་ལྡན་རྣམ་པར་རྒྱལ་བའི་གླིང་ནས་
ཕུལ་བ་དགེ་ལེགས་སུ་གྱུར་ཅིག།
༈ དགེ་བའི་བཤེས་གཉེན་འགའ་ཞིག་གིས་དྲིས་ལན་བཞུགས་སོ། །རྗེ་བཙུན་བླ་མའི་
ཞབས་ལ་ཕྱག་འཚལ་ལོ། །འདིར་གང་དག་ཀློག་པ་པོ་དོན་ཡོངས་སུ་ཚོལ་བར་འདོད་པ་ཁ་ཅིག་
ཁོ་བོ་ལ་དྲི་བའི་ཡི་གེ་མིག་ལམ་དུ་ཕྱིན་པར་བྱས་ནས། འདི་དག་གི་ལན་གསལ་བར་བརྗོད་
པར་གྱིས་ཤིག །ཅེས་གླེང་བ་དེ་ལ་མདོ་ཙམ་ཞིག་སྨྲ་བར་བྱ་ཡིས། རྣ་བ་བླགས་ཏེ་ཉན་པར་བྱོས་
ཤིག །ཁྱོད་ཀྱིས་དྲི་བ་གསུམ་རྣམ་པར་བཀོད་པའི་དང་པོ་དབུ་མ་པས་ཀུན་གཞིའི་རྣམ་ཤེས་ཡོད་
པར་གསུངས་པ་དྲང་དོན་དུ་འགྲེལ་ན་དེ་ལ་དགོངས་གཞི་དགོས་པ་དངོས་ལ་གནོད་བྱེད་ཀྱི་ཚད་
མ་རྣམས་དགོས་ན། དངོས་ལ་གནོད་བྱེད་ཀྱི་ཚད་མ་ནི་རྣམ་བཤད་དགོངས་པ་རབ་གསལ་དུ་
གསལ་བར་མཛད་པ་མི་སྣང་ཞིང་གསུང་བགྲོས་འདི་ཡིན་ཟེར་བའང་མ་ཐོས་པས་འདི་འདྲ་ཡིན་
གྱི་གོ་བདེ་བར་སྨྲོས་ཤིག །ཅེས་སྨྲ་བ་དེ་ལ་འདི་ལྟ་སྟེ། ཡིད་ཤེས་ལས་ངོ་བོ་ཐ་དད་པའི་ཀུན་
གཞི་རྣམ་ཤེས་ཁས་ལེན་པའི་ལུགས་ལ་ཕྱི་དོན་ཁས་ལེན་པ་གནས་མེད་པའི་རྒྱུ་མཚན་ཤིན་ཏུ་
གསལ་བར་རྗེའི་གསུང་རབ་ལས་བསྟན་ཅིང་ཁོ་བོས་ཀྱང་ཡི་གེར་བྲིས་ཏེ་འདུག་གོ །དེ་བས་ན་
འཇུག་པའི་གཞུང་དང་དེའི་རྣམ་བཤད་ཆེན་མོ་གཉིས་ཀ་རུ་ཕྱི་དོན་མེད་པ་ལ་གནོད་བྱེད་ཡོད་
པའི་སྒྲུབ་བྱེད་ཀྱི་རིགས་པ་ཤིན་ཏུ་གསལ་ཞིང་རྒྱས་པར་གསུངས་པ་དེ་ཐམས་ཅད་དེ་འདྲ་བའི་
ཀུན་གཞིའི་རྣམ་ཤེས་ཡོད་པ་ལ་དངོས་ལ་གནོད་བྱེད་མཆོག་ཏུ་བྱས་པའོ། །གཞན་ཡང་དེ་འདྲ་
བའི་ཀུན་གཞིའི་རྣམ་ཤེས་ཁས་ལེན་པའི་ལུགས་ཀྱིས། དེ་ཉིད་ཉོན་ཡིད་ཀྱི་འཁོར་དུ་གྱུར་པའི་ངར་
འཛིན་ལྷན་སྐྱེས་ཀྱིས་གང་ལ་དམིགས་པའི་གཞིར་གྱུར་པའི་བདག་གི་མཚན་གཞིར་འདོད་པ་ཡིན་
ལ། དེ་ལྟ་ན་ལས་བྱེད་པ་པོའི་བདག་གི་ཆ་ཤས་དང་གདགས་གཞི་དེའི་ཆ་ཙམ་བཏགས་ཆོས་སུ་

མཁས་གྲུབ་རྗེའི་གསུང་ཐོར་བུ། 487
ཁས་ལེན་དགོས་པ་སོགས་རིགས་པས་གནོད་པ་བསྟན་ནས། འགོག་པའི་ཚུལ་གསལ་ཞིང་རྒྱས་
པར་འཇུག་པ་རྩ་འགྲེལ་རྗེའི་རྣམ་བཤད་དང་བཅས་པར་གསུངས་པ་དེ་དག་ཐམས་ཅད་དེ་འདྲ་
བའི་ཀུན་གཞི་ཡོད་པ་ལ་དངོས་ལ་གནོད་བྱེད་མཆོག་ཏུ་བྱས་པའོ། །གཞན་ཡང་དེ་འདྲ་བའི་ཀུན་
གཞི་ཁས་ལེན་པ་དང་། དབང་ཕྱུག་འགྲོ་བའི་བྱེད་པ་པོར་ཁས་ལེན་མཚུངས་པར་འཇུག་པའི་རང་
འགྲེལ་དང་རྣམ་བཤད་དུ་གསུངས་པ་དེའི་མཚུངས་ཚུལ་ཤེས་ན་དངོས་ལ་གནོད་བྱེད་བླ་ན་མེད་
པའོ། །གཞན་ཡང་ཀུན་གཞི་དེ་འདྲ་ཁས་ལེན་ན་རང་གི་མཚན་ཉིད་ཀྱིས་གྲུབ་པ་ཁས་ལེན་དགོས་
པ་དང་། ཐལ་འགྱུར་བ་ཀུན་གཞི་ཁས་ལེན་པར་རང་མཚན་ཁས་མི་ལེན་པ་ལ་ཐུག་པར་གསལ་
བར་རྗེ་ཉིད་ཀྱིས་གསུངས་པའི་དོན་གོ་ན་དེ་འདྲ་བའི་ཀུན་གཞི་ཡོད་པར་གསུངས་པའི་དངོས་ལ་
གནོད་བྱེད་ཚོལ་བས་འཕོངས་པར་མི་འགྱུར་རོ༎
དྲི་བ་གཉིས་པ་འདི་ལྟར། རྣམ་ཤེས་དྲུག་གི་ཤེས་བྱར་དེ་འདོད་ཅིང་ཞེས་པའི་སྐབས་སུ།
བདག་དེ་ཡིད་”ཤེས་སྒོ་ལྔ་ཡི་ཤེས་བྱར་འདོད་པར་ཡིན་ནམ། དེ་ལས་གཞན་པ་ཅིག་གི་ཤེས་བྱར་
འདོད་པ་ཡིན། དང་པོ་ལྟར་ན་བདག་དབང་ཤེས་ཀྱི་ཤེས་བྱར་འདོད་པའི་རང་སྡེ་གྲུབ་མཐའ་སྨྲ་བ་
སུ་ཨེ་ཡོད་སྙམ་ལགས། ཕྱི་མ་ལྟར་ཡིན་པའི་འབྲུ་མནན་ཟུར་བ་མ་མཛད་འདུག་ཅེས་སྨྲ་བའི་ལན་
ནི། དགེ་བའི་བཤེས་གཉེན་གཙང་ནག་པས་ཀྱང་དྲི་བ་འདི་ལྟར་ཐུགས་ལ་ཤར་ནས་མ་བདེ་བར།
རྣམ་ཤེས་དྲུག་པའི་ཤེས་བྱར་དེ་འདོད་ཅིང་། ཞེས་གསུངས་བཅོས་མོད་ཀྱང་། གཞུང་དེའི་རང་
འགྲེལ་དུ། རྣམ་ཤེས་དྲུག་གིས་ཤེས་པ་ཡང་ཡིན་ནོ། །ཞེས་གསལ་བར་གསུངས་པས་ཊཱི་ཀར་ཡང་
རྗེ་ཉིད་ཀྱིས་སོར་བཞག་མཛད་པ་ཡིན། འདི་ལྟར་སྨྲ་བ་པོ་འཕགས་པ་མང་པོས་བཀུར་བ་པ་དག་
ཡིན་པར་རང་འགྲེལ་དུ་དངོས་སུ་གསུངས་པས། བདག་དབང་ཤེས་ཀྱི་ཤེས་བྱར་འདོད་པའི་རང་
སྡེ་སུ་ཨེ་ཡོད་སྙམ་ཞེས་པ་ཟླ་བ་གྲགས་པ་རང་ཉིད་ལ་ཞུས་པར་འགྲོ་བ་ཨེ་ཡིན། ཟླ་བ་གྲགས་
པས་དེ་འདྲའི་རང་སྡེ་ཡོད་པར་རང་འགྲེལ་གྱི་ཚིག་དེ་དག་གིས་གསལ་བར་བཤད་འདུག་པས།
1 ཞོལ། ཤོག ༢༠ བ ༡ གཙང༌། ཤོག ༡༦ བ ༡ ཀུན་གཞི་ཁས་མི་ལེན་པ་རང་མཚན་ཁས་མི་ལེན་པ་ལ་ཐུག་པར་
2 ཞོལ། ཤོག ༢༠ བ ༢ བདག་དེ་རྣམཤེས་སྒོ་ལྔ་ཡི་ཤེས་བྱར་
3 ཞོལ། ཤོག ༢༠ བ ༣ གཙང༌། ཤོག ༡༦ བ ༣ འབྲུ་མནན་ཟུར་པ་མ་མཛད་

488 མཁས་གྲུབ་རྗེའི་གསུང་འབུམ་བ།
བདག་དབང་ཤེས་ཀྱི་ཤེས་བྱར་སྨྲ་བ་མང་བཀུར་བའི་ལུགས་མ་ཡིན་པའི་ཤེས་བྱེད་སུ་ལ་བསྟན་
རྒྱུ་ཡོད། སྡེ་སྣོད་འཛིན་པར་ཁས་འཆེ་བ་མཐའ་དག་ལ་དྲིས་ཤིག་དང་། དེ་ལྟར་ན་གདོད་ཤེས་པར་
འགྱུར་རོ། །དེ་ལྟ་ཞོག་གི །མང་བཀུར་བ་དབང་ཤེས་རྟོག་བཅས་སུ་ཁས་ལེན་པའི་སྡེ་པ་ཡིན་ནོ་
ཞེས་སྨྲ་བ་ན་སུ་ཞིག་གིས་ལན་བཏབ་པར་ནུས་པ་ཡང་དྲི་བར་བྱ་དགོས་སོ༎
ཁྱོད་ཀྱི་དྲི་བ་གསུམ་པ་འདི་སྐད་ཅེས་ས་བདུན་པ་ལ་གནས་པའི་བྱང་སེམས་དེ་དུས་ཀྱི་
ཐུང་མཐའི་སྐད་ཅིག་མ་ལ་འགོག་པ་ལ་འཇུག་ལྡང་བྱེད་ནུས། ས་བརྒྱད་པ་པ་དེ་འགོག་པ་ལས་
རྒྱལ་བས་བསླངས་པར་གསུངས་པ་འདི་ལ་དོགས་པ་འདི་ལྟ་བུ་ཞིག་སྣང་སྟེ། ས་བདུན་པ་ལས་
ས་བརྒྱད་པ་ཐོབ་པ་ན་སྔར་ལས་ཀྱང་ཏིང་ངེ་འཛིན་གྱི་རྩལ་ཕུལ་དུ་བྱུང་བས་འཇུག་ལྡང་གི་རྩལ་
ཆེ་རུ་འགྲོ་རྒྱུ་ཡིན་པ་ལ། སངས་རྒྱས་ཀྱིས་འགོག་པ་ལས་བསླངས་དགོས་པ་ཅི་ཡིན། གལ་ཏེ་
བྱང་སེམས་ས་བརྒྱད་པ་པསརྤ་ས་བདུན་པ་པ་ལས་ཀྱང་ལྷག་པར་འགོག་པ་ལ་འཇུག་ལྡང་ནུས་
ཀྱང་རྒྱལ་བས་བསླངས་པར་མཛད་ན་ནི་སློང་བ་དགོས་མེད་ལ། གལ་ཏེ་ས་བདུན་པ་པས་དེ་ལྟར་
འཇུག་ལྡང་ནུས། ས་བརྒྱད་པ་པས་མི་ནུས་པས་བསླངས་དགོས་ན་ནི་ས་བདུན་པ་པ་ས་བརྒྱད་
པ་ཐོབ་པ་ན་ཏིང་ངེ་འཛིན་གྱི་རྩལ་ཞན་དུ་སོང་བར་འགྱུར་རོ། །ཞེས་སྨྲས་པས་ནི། དོགས་པ་འདི་
གང་དག་སུ་ཞིག་གི་ཡིད་ལ་སྐྱེས་པ་དེས་ནི། རྗེ་ཐམས་ཅད་མཁྱེན་པས་ས་བརྒྱད་པར་རྒྱལ་བ་
རྣམས་ཀྱིས་འགོག་པ་ལས་བསླང་བའི་དགོས་པ་རྒྱས་པར་གསུངས་པ་དག་གི་ཡི་གེ་ཙམ་ཡང་མ་
མཐོང་ཞིང་དོན་ལ་བློ་ཁ་མ་ཕྱོགས་པར་གསལ་བར་བྱས་ལ། འདིའི་དགོས་པ་གང་ཡིན་མ་ཤེས་
ན་སྔགས་མཚན་ཉིད་གཉིས་ཀའི་ལམ་གྱི་གནད་ཆེ་ཤོས་རང་དེ་ལ་རྣམ་པར་འཐོམས་ནས་ཕྱོགས་
གང་ན་འདུག་ཀྱང་རྟོགས་པའི་གོ་སྐབས་ཡོད་པ་མ་ཡིན་ནོ། །བྱང་སེམས་ས་བརྒྱད་པ་པས་སྐད་
ཅིག་རེ་རེ་ཞིང་འགོག་པ་ཡང་དག་པའི་མཐའ་ལ་སྙོམས་པར་འཇུག་ལྡང་ཤིན་ཏུ་ཡང་ནུས། ས་
བརྒྱད་པ་པས་འགོག་པ་ལས་མྱུར་དུ་ལྡང་མ་ནུས་ནས་རྒྱལ་བ་རྣམས་ཀྱིས་འགོག་པ་ལས་བསླང་
བ་ག་ལ་ཡིན། སྐད་ཅིག་རེ་རེ་ལ་འགོག་པ་ལ་འཇུག་ནུས་ན་འགོག་པ་ལ་ཡུན་རིང་དུ་མཉམ་པར་
1 ཞོལ། ཤོག ༢༡ ན ༣ ས་བརྒྱད་པ་བས་ས་བདུན་པ་བ་ལས་ཀྱང་ གཙང༌། ཤོག ༡༧ ན ༢ ས་བརྒྱད་པ་བས་ས་བདུན་པ་པ་ལས་ཀྱང་
2 ཞོལ། ཤོག ༢༡ བ ༡ གཙང་། ཤོག ༡༧ ན ༥ ས་བརྒྱད་པ་བས་སྐད་ཅིག་

མཁས་གྲུབ་རྗེའི་གསུང་ཐོར་བུ། 489
འཇོག་མི་སྲིད་པས་ག་ལ་ཁྱབ། སྐད་ཅིག་རེ་རེ་ལ་འགོག་པ་ལ་འཇུག་ལྡང་ནུས་ན་འཇུག་ལྡང་དེ་
ལྟར་བྱེད་པས་ཨེ་ཁྱབ། མ་ཁྱབ་ན་དོགས་པ་དེ་ལ་འབྲེལ་ཅི་ཞིག་ཡོད། ཁྱབ་ན་ས་བརྒྱད་པ་པ་
ཆོས་ཅན། འགོག་པ་ལ་འཇུག་ལྡང་བྱེད་པ་ཐམས་ཅད་སྐད་ཅིག་རེ་རེ་བྱེད་པས་ཁྱབ་པར་ཐལ།
སྐད་ཅིག་རེ་རེ་ལ་འགོག་པ་ལ་འཇུག་ལྡང་ནུས་པའི་ཕྱིར། རྟགས་ཁྱབ་དངོས། འདོད་ན། དེ་ཉིད་
ཆོས་ཅན། བསྐལ་པའམ་བསྐལ་པ་ལས་ལྷག་པར་ཡང་མཉམ་གཞག་ཐུན་གཅིག་ལ་འགོག་པ་ལ་
སྙོམས་པར་འཇུག་ནུས་པར་ཐལ། ཐེག་ཆེན་གྱི་རྣམ་པར་མི་རྟོག་པའི་ཡེ་ཤེས་ལ་དབང་ཐོབ་པའི་
ཕྱིར། འདོད་ན་དེ་ཉིད་ཆོས་ཅན། བསྐལ་པའམ་བསྐལ་པ་ལས་ལྷག་པར་ཡང་མཉམ་གཞག་ཐུན་
གཅིག་ལ་འགོག་པ་ལ་སྙོམས་པར་འཇུག་པས་ཁྱབ་པར་ཐལ། དེ་ལྟར་སྙོམས་པར་འཇུག་ནུས་
པའི་ཕྱིར། འཁོར་གསུམ་ལ་ལན་ཅི་ཞིག་ཡོད། དེས་ན་ས་བརྒྱད་པར་སྐད་ཅིག་རེ་རེ་ལ་འགོག་པ་
ལ་འཇུག་ལྡང་བྱེད་ནའང་ནུས་ལ། བསྐལ་པའམ་བསྐལ་པ་ལས་ལྷག་པར་ཡང་མཉམ་གཞག་ཐུན་
གཅིག་ལ་སྙོམས་པར་འཇུག་ནའང་ནུས་པས་ཡུན་རིང་ཐུང་དེ་གཉིས་ཀ་ནུས་པར་འདྲ་བ་ལ། ཡུན་
རིང་དུ་འགོག་པ་ལ་མཉམ་པར་བཞག་མི་རུང་བས་ཡུན་རིང་དུ་མཉམ་པར་མ་འཇོག་ཅིག །ཅེས་
གདམས་པ་ཡིན། མི་རུང་བའི་རྒྱུ་མཚན་རྗེའི་གསུང་རབ་ན་རྒྱས་པར་གསུངས་པས་འདིར་བརྗོད་
པས་ཅི་ཞིག་བྱ། ས་བརྒྱད་པ་པས་འགོག་པ་ལ་མཉམ་པར་བཞག་པ་ན་དེ་ལས་མྱུར་དུ་ལྡང་མ་
ནུས་པ་སངས་རྒྱས་ཀྱིས་སྤོང·་གྲོགས་བྱས་པར་གོ་ན་ཤིན་ཏུ་ཡ་མཚན་ནོ༎
སྨྲས་པ། ཚིག་ཙམ་ལྟར་སྣང་རིགས་པས་ཡིད་ཚིམ་ཞིང་། སྦྱོར་ཕྲེང་ཉུང་ངུས་ཆོག་
ཤེས་མ་བྱས་པར། །མཁས་པའི་མདུན་སར་དྲི་མེད་རིགས་པ་ལ། །གཏིང་ཕྱིན་གྱུར་པའི་ངལ་
བ་མང་མཐོང་ནས། །གཞུང་འགྲེལ་མཁས་པའི་རྣམ་བཤད་རྒྱས་པ་ཡིས། །ཚིག་དང་དོན་ལ་
ཞིབ་པར་སྦྱངས་པ་ན། །དོགས་པ་འདིའམ་འདི་འདྲ་གཞན་པ་དག །ཁྱོད་དམ་འོན་ཏེ་གཞན་གྱི་
ཡིན་ཡང་རུང་། །གཞི་མེད་གྱུར་པའམ་ཅུང་ཟད་ཡོད་ཀྱང་སླ། །མ་ལུས་རང་གི་ངང་གིས་ལྡོག་
པར་འགྱུར། །ཤིང་རྟ་ཆེན་པོའི་གྲུབ་མཐའ་གཏིང་མ་ཕྱིན། །བྱིས་པའི་གཤགས་འགྱེད་ཡང་དག་
རིགས་པར་འཁྲུལ། །ལེགས་བཤད་རྒྱ་ཆེན་སྒྲོགས་པ་ཙམ་ཡང་སྤོངས། །མངོན་སུམ་མཐོང་བའི་
1 ཞོལ། ཤོག ༢༢ ན ༡ གཙང༌། ཤོག ༡༧ བ ༤ སངས་རྒྱས་རྣམས་ཀྱིས་སློང་གྲོགས་

490 མཁས་གྲུབ་རྗེའི་གསུང་འབུམ་བ།
དོན་ལའང་རྨོངས་པར་འགྱུར། །དེ་སྐད་སྨྲ་བ་རིགས་པའི་མིག་སྨན་གྱིས། །རྣམ་དག་བློ་མིག་
སྦྱངས་པའི་དགེ་ལེགས་དཔལ། །བཟང་པོ་གང་དེ་འདི་ཡི་དྲི་བ་པོ། །གང་ཡིན་དེ་ལ་གདམས་
པའི་གཏམ་འདི་བསྙད། །ཅེས་གྲུབ་པའི་གནས་མཆོག་དགེ་ལྡན་རྣམ་པར་རྒྱལ་བའི་གླིང་དུ་
སྦྱར་བ་དགེ་ལེགས་སུ་གྱུར་ཅིག།